Laboratorieseksjonen kan utstyres med ti racks/konsoller for multidisiplinær forskning innen for temaer som materialteknologi, flytende substansers fysikk, plantevekst og og ulike organismers beskaffenhet. Utvendig kan det monteres instrumenter blant annet for romforskning og jordobservasjon. Virksomheten blir dirigert fra et eget kontrollsenter i Oberpfaffenhofen ved München i Tyskland. Columbus Laboratory har kostet ca. 1,4 milliarder euro. Les mer i Store norske leksikon Den internasjonale romstasjon romfart romvirksomhet
Columbus Laboratory er en laboratoriesseksjon eller -modul som utgjør den europeiske romorganisasjonen ESAs viktigste bidrag til Den internasjonale romstasjon. Modulen har form som en sylinder, med lengde 6,9 meter og diameter 4,5 meter. Columbus Laboratory ble skutt opp 7. februar 2008 med den amerikanske romfergen Atlantis, og ble tre dager senere permanent tilkoblet høyre side av knutepunktseksjonen Harmony helt fremme, i stasjonens fartsretning.